ഇനി കിരീടം നേടിയിട്ടും കാര്യമില്ല കോഹ്ലീീീ... ഇന്ത്യ തോറ്റു ലോകകപ്പ് ചരിത്രത്തില് പാകിസ്താനോട് ആദ്യമായി.... ഈ ട്വന്റി 20 ക്രിക്കറ്റ് ലോകകപ്പ് കിരീടം നാട്ടില് കൊണ്ടുവന്നാല്പ്പോലും ഇന്ത്യന് ക്രിക്കറ്റ് ആരാധകര് വിരാട് കോഹ്ലിയോടു പൊറുക്കില്ല. അത്രകണ്ട് നാണക്കേടാണ് നായകന് എന്ന നിലയില് കോഹ്ലി ഗള്ഫില് നിന്ന് കൊണ്ടുവരുന്നത്. ലോകകപ്പ് ക്രിക്കറ്റ് ചരിത്രത്തില് ഇതുവരെ പാകിസ്താനു മുന്നില് മുട്ടുമടക്കിയിട്ടില്ല എന്ന് രണ്ടു പതിറ്റാണ്ഖിനിടയില് 12 തവണയായി ഇന്ത്യ ആവര്ത്തിക്കുന്ന ആ അഭിമാനം 10 വിക്കറ്റിന് അടിയറ വച്ച നായകനാണ് ഇനി കോഹ്ലി. ക്ഷമിക്കില്ല ഇന്ത്യന് ആരാധകര്.... ബാബര് അസമാണോ വിരാട് കോഹ്ലിയാണോി മികച്ച താരമെന്ന ചോദ്യത്തിന് എന്നും ആവേശത്തോടെ കോഹ്ലിയുടെ പേരില് വോട്ട് ചെയ്ത ഇന്ത്യന് ആരാധകര് ഇനി അതിനു മുതിരില്ല. അത്രകണ്ട് ഇന്ത്യന് ക്രിക്കറ്റിന് അപമാനമായി ഈ ക്യാപ്റ്റന്സി. ട്വന്റി 20 ലോകകപ്പ് ക്രിക്കറ്റില് ഇന്നലെ പാകിസതാന് ഇന്ത്യയെ തോല്പിച്ചത് 10 വിക്കറ്റിന്. അതും ചരിത്രത്തില് ആദ്യമായി. ടീം ഇന്ത്യയുടെ നായകന് വിരാട് കോഹ്ലിയെ വിളിക്കുന്നത് കിങ് കോഹ്ലി എന്നാണ്. ഇതോടെ ക്ലൗണ് കോഹ്ലി ആകുമെന്നു തീര്ച്ച... ലോകം കാത്തിരുന്ന പോരാട്ടത്തില് പാകിസ്താനെതിരേ ടോസ് നഷ്ടപ്പെടുകയും ബാറ്റിങ് തകര്ച്ചയും നേരിടുകയും ചെയ്തിട്ടു പോലും മികച്ച സ്കോറിലേക്ക് പിടിച്ചു കയറിയ ടീം ഇന്ത്യ 20 ഓവറില് ഏഴു വിക്കറ്റ് നഷ്ടത്തില് 157 റണ്സാണ് നേടിയത്. മറുപടി ബാറ്റിങ്ങിനിറങ്ങിയ പാകിസ്താന് 10 വിക്കറ്റിന് ജയം നേടുകയായിരുന്നു. 52 പന്തുകളില് നിന്ന് ആറു ബൗണ്ടറികളും രണ്ടു സികസറുകളും സഹിതം 68 റണ്സ് നേടിയ ബാബര് അസമും 55 പന്തുകളില് നിന്ന് ആറു ബൗണ്ടറികളും മൂന്നു സികസറുകളും സഹിതം 79 റണ്സ് നേടിയ മുഹമ്മദ് റിസ്വാനുമാണ് അവരെ വിജയത്തിലേക്ക് നയിച്ചത്. നേരത്തെ ടീം നായകന് മുന്നില് നിന്നു നയിച്ചപ്പോള് ഇന്ത്യ തകര്ച്ചയില് നിന്നു കരകയറുകയായിരുന്നു. 49 പന്തുകളില് നിന്ന് അഞ്ചു ബൗണ്ടറികളും ഒരു സിക്സറും സഹിതം 57 റണ്സ് നേടിയ നായകന് കോഹ്ലിയാണ് ടീം ഇന്ത്യയുടെ ടോപ് സ്കോറര്. കോഹ്ലിക്കു പുറമേ 30 പന്തുകളില് നിന്ന് രണ്ടു വീതം ഫോറും സിക്സറും സഹിതം 39 റണ്സ് നേടിയ റിഷഭ് പന്താണ് മികച്ച രണ്ടാമത്തെ സ്കോറര്. ഇരുവരും ചേര്ന്നുള്ള നാലാം വിക്കറ്റ് കൂട്ടുകെട്ടില് 53 റണ്സ് കൂട്ടുകെട്ടാണ് ഇന്ത്യക്ക് മികച്ച അടിത്തറ നല്കിയത്. ദുബായിയില് നടക്കുന്ന മത്സരത്തില് മത്സരത്തില് ടോസ് ജയിച്ച് പാകിസ്താന് നായകന് ബാബര് അസം ഇന്ത്യയെ ബാറ്റിങ്ങിന് അയക്കുകയായിരുന്നു. മൂന്നോവറിനുള്ളില്ത്തന്നെ ഇന്ത്യക്ക് രണ്ട് ഓപ്പണര്മാരെയും നഷ്ടമായി. തന്റെ ആദ്യ ഓവറില് ഇന്ത്യന് ഉപനായകനും മിന്നുന്ന ഫോമിലുള്ള താരവുമായ രോഹിത് ശര്മയെ നേരിട്ട ആദ്യ പന്തില് തന്നെ പുറത്താക്കിയ ഷഹീന് അഫ്രീദി തന്റെ അടുത്ത ഓവറിന്റെ രണ്ടാം പന്തില് മറ്റൊരു ഓ്പ്പണര് കെ.എല്. രാഹുലിനെയും 3 കൂടാരം കയറ്റി. ഇതിനു പിന്നാലെ സൂര്യകുമാര് യാദവിനെ11 ഹസന് അലിയും മടക്കിയതോടെ മൂന്നിന് 39 എന്ന നിലയില് പതറിയ ഇന്ത്യയെ പിന്നീട് കോഹ്ലിപന്ത് സഖ്യമാണ് കരകയറ്റിയത്.